У складу са чланом 20. став 1. тачка 8. Закона о локалној самоуправи („Службени Гласник Републике Србије бр.129/2007, 83/2014-други закон, 101/2016-други Закон, 47/2018 и 111/2021- други закон), чланом 69. и 70. Закона о енергетској ефикасности и рационалној употреби енергије („Службени Гласник Републике Србије бр.40/21), члана 21. Правилника о суфинансирању мера енергетске санације породичних кућа и станова које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за подстицање и унапређење енергетске ефикасности ЈП1/22 („Службени лист Града Ниша“ бр. 40/22), Одуке о буџету општине Житорађа за 2022.годину („Службени лист Града Ниша“ бр. 130/21 и 32/22), члана 71. став 1. тачка 21. Статута општине Житорађа, а на основу записника Комисије бр. 02-1082/2022-01 од 24.08.2022.године,

Општинско веће општине Житорађа, на седници одржаној дана 03.09. 2022.године, донело је

**О Д Л У К У**

**О РАСПИСИВАЊУ ЈАВНОГ ПОЗИВА ЗА СУФИНАНСИРАЊЕ МЕРА ЕНЕРГЕТСКЕ САНАЦИЈЕ ПОРОДИЧНИХ КУЋА, СТАНОВА И СТАМБЕНИХ ЗГРАДА КОЈЕ СЕ ОДНОСЕ НА УНАПРЕЂЕЊЕ ТЕРМИЧКОГ ОМОТАЧА, ТЕРМОТЕХНИЧКИХ ИНСТАЛАЦИЈА И УГРАДЊЕ СОЛАРНИХ КОЛЕКТОРА ЗА ЗА ЦЕНТРАЛНУ ПРИПРЕМУ ПОТРОШЊЕ ТОПЛЕ ВОДЕ НА ТЕРИТОРИЈИ ОПШТИНЕ ЖИТОРАЂА ЗА 2022.ГОДИНУ**

**I РАСПИСУЈЕ СЕ**  Јавни позив за суфинансирање мера енергетске санације породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошње топле воде на територији општине Житорађа за 2022.годину.

**II** Суфинансирање унапређења енергетске ефикасности у опстини Житорађа у 2022.години, обезбеђено је у износу од 10.000.000,00 динара, од чега је 3.000.000,00 динара определила општина Жиорађа, а 7.000.000,00 динара Министарство рударства и енергетике.

Средства општине Житорађа за суфинансирање пројеката грађана, обезбеђена су Одлуком о буџету општине Житорађа за 2022.годину („Службени лист Града Ниша“ бр. 130/21 и 32/22), у оквиру Програма 0501, ПА 4012, Функција 130, Економска класификација 472000.

Укупна средства за суфинансирање мера енергетске санације износе 3.000.000,00 динара, што износи 30% од вредности укупне инвестиције са ПДВ-ом за финансирање појединачних пројеката грађана.

**III** Јавни позив за доделу бесповратних средстава домаћинствима, спровешће Комисија за реализацију мера енергетске санације, образована Решењем о измени Решења о образовању Комисије за реализацију мера енергетске санације бр.02-1082/22-01, од стране општинског Већа општине Житорађа.

Комисија ће вршити и оцењивање и рангирање пристиглих пријава у складу са применом критеријума из члана 26. Правилника о суфинансирању мера енергетске санације породичних кућа, станова и стамбених зграда („Службени лист Града Ниша“ бр.40/22).

**IV** Ова Одлука ступа на снагу даном доношења, а објавиће се у „Службеном лису Града Ниша“, на интернет презентацији општине Житорађа, као и на огласној табли општинске управе.

Број:36-1503/2022-01

У Житорађи, дана 03.09. 2022.године.

**ОПШТИНСКО ВЕЋЕ ОПШТИНЕ ЖИТОРАЂА**

ПРЕДСЕДНИК

ОПШТИНСКОГ ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_

Иван Станојевић

**О б р а з л о ж е њ е**

Општинско веће општине Житорађа, расписало је Jавни позив бр. 36-1117/2022-01 од 04.07.2022.године за учешће привредних субјекатау спровођењу мера енергетске санације стамбених објеката на територији општине Житорађа.

Рок за подношење пријава по Јавном позиву био је 26.07.2022.године. Како се у предвиђеном року није пријавио довољан број привредних субјеката, то је Одлуком општинског већа бр.36-1262-01 од 25.07.2022.године, тај рок продужен до 02.08.2022.године.

Извештајем Комисије бр.02-1082/2022-01 од 24.08.2022.године о приспелим пријавама, констатовано је да су испуњени услови за суфинансирање програма енергетске санације стамбених зграда, породичних кућа и станова који спроводи општина Житорађа, па је одлучено као у Изреци Одлуке.

Правни основ за доношење ове Одлуке налази се у члану 69. и 70. Закона о енергетској ефикасности и рационалној употреби енергије („Службени Гласник РС“ бр. 40/21).

Надлежни орган јединице локалне самоуправе својим актом може утврдити посебне финансијске и друге подстицаје, оснивање буџетских фондова, као и коришћење средстава из постојећих сопствених фондова за реализацију пројеката и других активности за ефикасно коришћење енергије на својој територији у складу са законом и прописима који регулишу рад ових органа.

Јавни позив се расписује за све мере из члана 6. Правилника о суфинансирању енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте по основу Јавног позива за суфинансирање програма енергетске санације стамбених зграда , породичних кућа и станова , ЈП1/22, изузев мере бр.2, због недостатка пријаве од стране привредног субјекта који се бави овом врстом делатности.

Чланом 21. Правилника о суфинансирању мера енергетске санације породичних кућа и станова које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за подстицање и унапређење енергетске ефикасности ЈП1/22 („Службени лист Града Ниша“ бр. 40/22), предвиђено је да Одлуку о расписивању Јавног позива за доделу бесповратних средстава домаћинствима за енергетску санацију породичних кућа и станова доноси Општинско веће општине Житорађа.

Јавни позив за доделу бесповратних средстава грађанима спроводи Комисија.

Учесници конкурса подносе пријаву Комисији. Пријава подразумева подношење конкурсне документације у року који је утврђен јавним позивом.

Чланом 71. Статута општине Житорађа („Службени лист Града Ниша“ бр. 27/19 и 37/22), прописано је да општинско веће врши и друге послове у складу са Законом.

На основу напред наведеног, предлаже се доношење овакве Одлуке.